

RAPORT DE SPECIALITATE
referitor la proiectul de hotărâre privind aprobarea menținerii neschimbate a organizării reţelei școlare locale a unităţilor de învăţământ preuniversitar de stat din raza de competență a Comunei Șoldanu, Judeţul Călăraşi, pentru anul școlar 2022 - 2023
Subsemnatele, Iuliana STANCU-MARINCIU, consilier și Mihaela MIHALACHE, referent, ambele în cadrul Compartimentului asistență socială al Aparatului de specialitate al Primarului Comunei Șoldanu, Județul Călărași, 
Văzând:
· Referatul de aprobare nr. 231 din 17.01.2022, elaborat de Primarul Comunei Șoldanu, prin care se propune aprobarea menținerii neschimbate a organizării reţelei școlare locale a unităţilor de învăţământ preuniversitar de stat din raza de competență a Comunei Șoldanu, Judeţul Călăraşi, pentru anul școlar 2022 – 2023;
· Proiectul de hotărâre nr. 55 din 06.12.2021 privind aprobarea menținerii neschimbate a organizării rețelei școlare locale a unităților de învățământ preuniversitar de stat din raza de competență a Comunei Șoldanu, Judeţul Călăraşi, pentru anul școlar 2022 - 2023.
Analizând prevederile:
· art.19 alin. (1) lit. b) și art. 19 alin. (4) din Legea educației naționale nr. 1/2011, modificată și completată;
· Ordinului Ministrului Educației Naționale nr. 5511/2021 pentru aprobarea Metodologiei privind fundamentarea cifrei de școlarizare pentru învățământul preuniversitar de stat, evidența efectivelor de antepreșcolari/preșcolari și elevi școlarizați în unitățile de învățământ particular, precum și emiterea avizului conform în vederea organizării rețelei unităților de învățământ preuniversitar pentru anul școlar 2022 - 2023;
· art. 84, art. 87 alin. (5), art. 129 alin. (2) lit. d) şi alin. (7) lit. a) din Ordonanța de urgență a Guvernului nr.57/2019 privind Codul Administrativ, cu modificările și completările ulterioare.
Luând în considerare:
· Adresa Inspectoratului Școlar al Județului Călăraşi nr. 5067 din 14.12.2021, prin care se comunică avizul conform pentru organizarea rețelei de unități școlare la Comuna Șoldanu pentru anul școlar 2022-2023;
· Hotărârea Consiliului local Șoldanu nr. 60 din 23 decembrie 2020 privind aprobarea menținerii neschimbate a organizării rețelei școlare locale a unităților de învățământ preuniversitar de stat din raza de competență a Comunei Șoldanu, Judeţul Călăraşi, pentru anul școlar 2021 - 2022;
· Hotărârea Consiliului local Șoldanu nr. 3 din 31.01.2007 privind atribuirea de denumiri unităților de învățământ care funcționează în cadrul Comunei Șoldanu, Judeţul Călăraşi, modificată și completată.
Faţă de cele prezentate mai sus, având în vedere dispoziţiile art.136 alin. (1) coroborate art. 139 alin. (1) și alin. (2) lit. a) şi art. 196 alin. (1) lit. a) teza întâi din Ordonanța de urgență a Guvernului nr. 57/2019 privind Codul Administrativ și constatând că proiectul de hotărâre propus nu contravine legii nici prin conţinut, nici prin redactare, îndeplinind cerinţele de legalitate, că acesta îndeplineşte cerinţele de oportunitate şi necesitate, propunem Consiliului Local al Comunei Şoldanu adoptarea unei hotărâri privind aprobarea menținerii neschimbate a organizării rețelei școlare locale a unităților de învățământ preuniversitar de stat din raza de competență a Comunei Șoldanu, Judeţul Călăraşi, pentru anul școlar 2022 – 2023, în forma propusă de inițiator.
  	

Consilier,							Referent,
Iuliana STANCU-MARINCIU					Mihaela MIHALACHE 
